AlexejDobrolubov/national_council_slovak_2010 huggingface dataset:
23. schôdza NR SR - 2.deň - B. popoludni
Dátum: 2024-11-27
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

36. Ďakujem pekne. Ja by som chcel reagovať tiež na to rúbanie dreva. Bol som starosta a keďže ten kataster môj poznám veľmi dokonale, tak u nás sú desiatky hektárov lesa, ktoré nie sú vedené ako les, ale ako orná pôda a to nie sme veľký kataster. V tých veľkých katastroch to sa blíži aj k stovke, tých obcí na Slovensku máme tritisíc, takže vieme si to napočítať, aký veľký rozsah toho je. Ale naozaj keď vyrúbeme tie stromy, ktoré sú v lese, hoci to má, hoci to je poznačené ako orná pôda, neexistuje, aby sme na tých kmeňoch niečo vypestovali. Neexistuje. To znamená, že naozaj pokiaľ ten poľnohospodár by mal deklarovať, že tú pôdu, ktorú vyčistil, nejakým spôsobom obhospodaruje, tak nikto sa nikdy do toho nepustí, lebo mu je jasné, že táto pôda sa obhospodarovať nedá. To znamená, že naozaj keď to nie je len o čistení lesa, kradnutí dreva a obohacovanie sa na tom, hej? Lebo kedy neni to jako charakter lesa, je to ako charakter poľnohospodárskej pôdy, nemusí tam robiť žiadnu výsadbu, nemusí tam, nemá tam žiadny lesný plán, proste vyrúbe a nechá to tak. A nemusí deklarovať ani, že tam na tom bude prevádzkovať poľnohospodársku výrobu, tak naozaj to zvádza k tomu, že je to mierené pre niekoho, aby proste si to vyčistil, predal, zarobil, zabalil to a vybavená vec. Ďakujem.
23. schôdza NR SR - 2.deň - A. dopoludnia
Dátum: 2024-11-27
Poslanec: Ledecký, Vladimír (SaS)
Druh vystúpenia: Vystúpenie v rozprave

37. Vážený pán predsedajúci, vážené kolegyne, kolegovia, ja naozaj len krátko, lebo videl som, že nikto sa neprihlásil a ja by som ocenil, keby sme tu rozvinuli rozpravu hlavne s tými ľuďmi, ktorí veria, že Zem je plochá, a tiež som zvedavý, ako budú hlasovať, keďže sa jedná o vesmír. Takže ďakujem pekne, môžte reagovať kľudne na mňa, budeme sa na túto tému baviť. Ďakujem.
22. schôdza NR SR - 11.deň - A. dopoludnia
Dátum: 2024-11-07
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

12. Dobrý deň. Ja doporučujem kolegom z koalície však sa prihláste do faktickej poznámky, ste sa neprihlásili a komentujete a rušíte tých, čo sa tu prihlasujú. Takže k tomu, čo hovorila Mária Kolíková. Druhý deň tu riešime nezmyselné uznesenie, to je pravda. A včera, keď som videl tie krvavé oči a naozaj tú pomstu v očiach pána Gašpara, tak to bolo jasné, ani to nevedel skrývať, ani to neskrýval. A naozaj treba zdôrazniť, že ešte nebolo doručené písomné rozhodnutie súdu, ešte nebolo doručené. To nieže atrament nezaschol, ešte ho ani pošta nedoručila, vy tu už, samozrejme, lebo tie krvavé oči vám nedovolia ani spať, aby ste to neriešili. Pán Gašpar tu včera celý čas citoval zo spisov, kde je obvinený, má prístup k tým spisom. Ako máme na to reagovať, keď my k tým spisom prístup nemáme a vôbec nevieme, či je to pravda, či si vymýšľa a predpokladám, že nejakým spôsobom zase manipuluje. A celé to je o tom, že vy rozbíjate túto spoločnosť. Systematicky rozdeľujete, traumatizujete krajinu, ide vám len o vaše osobné vrecká a vaše osobné záujmy. Je vám jedno, ako tá spoločnosť nakoniec bude vyzerať. To je veľmi zle, veľmi zle.
22. schôdza NR SR - 10.deň - B. popoludni
Dátum: 2024-11-06
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

82. Ďakujem pekne. Pani poslankyňa, spomínala si, že máme problém, alebo čaká nás problém s eurofondami, tak my sme dlhodobo krajina, ktorá má najväčší problém v čerpaní eurofondov a máloktorý rok ich dokážeme vyčerpať, vôbec vyčerpať a nieto, aby sme ich vyčerpali efektívne. Všetky eurofondy sú vlastne určené na vyrovnávanie regionálnych rozdielov a u nás sa to vyrovnávanie regionálnych rozdielov nedeje a navyše ešte naopak, zväčšuje sa, zväčšuje sa ten priestor medzi regiónmi, ktoré sú na tom dobre, a medzi regiónmi, ktoré sú na tom zaostale. A toto je, toto je jeden z dôvodov, že k tým stálym problémom, ktoré sme mali, tak ešte pribudol ďalší a vlastne my sme v štvrtom roku programovacieho obdobia a sme de facto nevyčerpali nič z nového programovacieho obdobia. Nič sme nevyčerpali. A dneska pani Jaurová na výbore pre európske záležitosti sa pýtala štátneho tajomníka ministerstva financií, kde je problém, že sme, máme taký problém s čerpaním eurofondov, tak povedal, že, nevyjadril sa, alebo že nie je kompetentný sa k tomu vyjadriť, alebo nevie tú odpoveď. Ale tak my, čo sme sa dlhodobo tomu problému venujeme, tak vieme, že tých opatrení je niekoľko, ale hlavný problém je, že byrokrati z Bratislavy nechcú tie peniaze dať a tie rozhodovacie kompetencie a tie peniaze na spravovanie tých peňazí do regiónov, lebo všade tam, kde tie peniaze išli do regiónov, Poľsko, Česko, Maďarsko, všade tam to zo dňa na deň alebo z roka na rok začalo fungovať. Len my máme ten problém. A to súvisí s tým, že potrebujeme riešiť svojich ľudí a všelijakými možnými spôsobmi ich ochraňovať. Takže ide im o nich a nie o ľudí, ktorí žijú v tých regiónoch.
22. schôdza NR SR - 10.deň - A. dopoludnia
Dátum: 2024-11-06
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

42. Pán Gašpar, len dve pripomienky. Prvá pripomienka je, že naozaj tí vaši kolegovia by sa mali nad tým zamyslieť a vám povedať, že subjektívne asi vnímate veci, lebo naozaj, ale ako to je tuná cítiť, vďaka tej svojej traume, alebo neviem čo, stále dookola pri každej príležitosti vyťahujete tie svoje boľačky a hovoríte zo spisov a tak ďalej. My vám, samozrejme, nevieme k tomu reagovať, lebo tie spisy nepoznáme, jedna pripomienka. Druhá pripomienka je, že spomínali ste tu špeciálneho prokurátora pána Kováčika a porovnávali ste to s Kiskom. No, pán bývalý špeciálny prokurátor bol právoplatne odsúdený, bol vo väzení, váš minister ho z toho väzenia vybral a napriek tomu, napriek tomu nikto v tomto parlamente k tomu nezvolával žiadnu schôdzu, ani nedával k tomu návrh, lebo súdy sa majú rešpektovať a nie politicky sa to má riešiť, keď je nejaká takáto vec, ale súdom. Čiže, prosím vás pekne, naozaj keď ste ma vyzvali, aby sme rezali rovnakým nožom, alebo merali rovnakým metrom, tak platí to hlavne pre vás.
12. schôdza NR SR - 8.deň - A. dopoludnia
Dátum: 2024-04-26
Poslanec: Lučanský, Adam (SNS)
Druh vystúpenia: Vystúpenie

159. Na rokovanie Národnej rady Slovenskej republiky sa predkladá návrh poslancov Národnej rady Slovenskej republiky Adama Lučanského, Milana Garaja a Rudolf Huliaka na vydanie zákona, ktorým sa mení zákon č. 544/2002 Z. z. o Horskej záchrannej službe v znení neskorších predpisov. Navrhovaná novela sa zameriava na zmenu vekovej hranice pre povinné nosenie ochrannej prilby na lyžiarskych tratiach zo súčasných 15 rokov na 18 rokov. Táto legislatívna úprava vychádza z potreby prispôsobiť zákon väčšej bezpečnosti a ochrany zdravia mladistvých. Zvýšenie vekovej hranice reflektuje rastúca potreba ochrany tejto vekovej skupiny, ktorá je výrazne zastúpená medzi lyžiarmi a snowbordistami. Iniciatíva pre novelu vychádza z veľkého počtu zranených na lyžiarskych svahoch, ako aj medzinárodných trendov v zvyšovaní bezpečnostných štandardov pre mladistvých. Predkladaná novela má za cieľ zabezpečiť vyššiu mieru ochrany hlavne pri lyžovaní a snowbordovaní, čo sú činnosti s vysokým rizikom úrazu. Návrh zákona nemá vplyv na rozpočet verejnej správy, nemá vplyv na podnikateľské prostredie, nemá vplyv na životné prostredie ani na informatizáciu spoločnosti. Návrh zákona nemá žiadne sociálne vplyvy ani vplyvy na manželstvo, rodičovstvo a rodinu či vplyv na služby verejnej správy pre občana. Návrh zákona je v súlade s ústavou, ústavnými zákonmi a medzinárodnými zmluvami, ktorými je Slovenská republika viazaná, zákonmi, v súlade s právom Európskej únie a v súlade s nálezmi Ústavného súdu.
12. schôdza NR SR - 8.deň - A. dopoludnia
Dátum: 2024-04-26
Poslanec: Lučanský, Adam (SNS)
Druh vystúpenia: Vystúpenie s faktickou poznámkou

85. Tak ďakujem za slovo. Pani poslankyňa Jurík, ja by som teda odpovedal najprv na tie osobné invektívy, jedná sa mi o to, že ja som chvíľu pracoval, resp. kým, kým neprišla, kým nebola pandémia, ako vo vývoj – výskum, konkrétne safety systémy pre organizáciu DARPA a podlieha to NDA-čku, takže nemôžem všetko mať aj v životopise, ale môžem vám kľudne poslať, čomu som sa všetkému venoval. Dovolím si tvrdiť, že nie všetky neziskovky plnia úlohu, ktoré by mali suplovať štát, resp. je tam, samozrejme, problém s tým, že nedá sa oddeliť, čo vlastne, čo vlastne je a nie je politická, politická, politická mimovládka a čo je, čo je vlastne za hranicou, za hranicou toho, resp. čo vlastne supluje tú činnosť štátu, resp. robí dobročinnú činnosť alebo inú činnosť, ktorá je, je ozaj prospešná. Ja by som dal taký príklad, mal som možnosť byť aj nedobrovoľne prítomný pri istých rozhovoroch od redaktorov Denníka SME a podobne, kedy vlastne popisovali mechanizmy, akými, akými fungujú, a je tam, je dosť príkladov, neviem, teda či môžem vzhľadom na, na to, že sa jedná o súkromné rozhovory, takéto diskusie verejne vytiahnuť, že ako, ako sa, poviem to sprosto, perú prachy cez mimovládky. (Rečník naznačil úvodzovky.) Je to, samozrejme, nie, nie úplne v poriadku. No a druhá vec je podobný, podobné veci sú popísané, tiež je to problém vyjadriť, kedy isté mládežnícke organizácie politických strán sa združujú, resp. činia, činia a plánujú na, na akademickej pôde eventy, ktoré sú zamerané len na politický účel, s tým, že majú podporu zo zahraničia. Surovo (rečník naznačil úvodzovky), citujem: „Ak nebude dosť peňazí, pošlem email, prídu ďalšie prachy zo zahraničia.“
9. schôdza NR SR - 7. deň - A. dopoludnia
Dátum: 2024-02-09
Poslanec: Lučanský, Adam (SNS)
Druh vystúpenia: Vystúpenie v rozprave

161. Vážené pani poslankyne, vážení páni poslanci, vážení prítomní, v súlade s § 73 ods. 1 zákona o rokovacom poriadku som bol určený gestorským výborom Národnej rady, počkajte chvíľu (rečník sa zhlboka nadýchol), pre zdravotníctvo za spravodajcu k návrhu uvedeného zákona, tlač č. 123. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predseda, otvorte všeobecnú rozpravu.
22. schôdza NR SR - 10.deň - A. dopoludnia
Dátum: 2024-11-06
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

22. Ďakujem pekne. Tak, pani Plevíková, presne to, čo ste hovorili o Andrejovi Kiskovi, aké otázky ste tu kládli, presne to isté platí o pánovi prezidentovi Pellegrinim. Presne to isté, takže nech sa páči, len to meno si vymeňte a bude vám to sedieť. Pani Mesterová, rovnako som mal pocit, že viac ako polovička vystúpenia bola o kauzách, v ktorých je zapojený pán Gašpar, alebo nejakým spôsobom sa ho týkajú, takže nechápal som, že prečo je to tak dopodrobna spomínané. Pán Mažgút, tie voľby boli v roku 2014, nie ´19 a bola to okresná sudkyňa a keď tvrdíte, že okresný súd nemá vplyv na to konanie, tak ja si myslím, že to nie je pravda. Čo sa týka, pani Kramplová, ja viem, že pre vás je dôležité šíriť nenávisť, rozbíjať spoločnosť a využijete na to každú jednu možnosť, lebo vám ide o seba, nie o spoločnosť a nedávno to aj potvrdil váš kolega z klubu pán Huliak, lebo to povedal otvorene na plné ústa. A keďže máme ešte 40 sekúnd čas, tak by som chcel pripomenúť to, čo hovorila pani Kolíková, že päť rokov Andrej Kiska celý svoj plat rozdal ľuďom, ktorí sú v núdzi a ktorí to potrebujú, a robil to verejne, že presne určil alebo presne povedal a zverejnil, kde ten jeho plat bude rozdelený. To je niečo, čo si neviete ani predstaviť, takže keď je tu vytváraný nejaký naratív, že chcel okradnúť tento štát, tak toto mu práve odporuje. Ďakujem.
22. schôdza NR SR - 2.deň - A. dopoludnia
Dátum: 2024-10-23
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

48. Ďakujem. Ďakujem ti za vystúpenie a musím povedať jednu vec, že ja celkom nerozumiem, možnože naozaj tu tí ľudia majú hrošiu kožu, ale my tu predkladáme, najprv rokujeme o tom, že treba konsolidáciu urobiť, a prídeme na druhý deň do parlamentu a tu sa idú rozhadzovať peniaze. Panebože, však to je také, také neuveriteľné, že na jednej strane hovoríme, že nemáme, štát skolabuje a tak ďalej, zvyšujeme dane, a druhý deň tu predložíme, že vzniká ďalší fond, ktorých máme, máme niekoľko. A taká falošná predstava, že však cestovný ruch musíme rozvíjať, cestovný ruch musí dostať peniaze, no ja žijem v regióne UNESCO a musím povedať, že ja som postavil v obci jak starosta ešte kúpalisko, dostal som príspevok na to 50-tisíc a nebol fond cestovného ruchu. UNESCO v Levoči dostáva, alebo na Spišskom hrade dostáva peniaze na rozvoj cestovného ruchu a tiež nebol fond cestovného ruchu, a dokonca aj okolo nás sú lyžiarske strediská, ktoré dostali peniaze, a nebol fond cestovného ruchu. My len ten fond cestovného ruchu naozaj vytvárame preto, lebo to každá jedna strana, každý jeden predseda strany musí mať nejaký balík peňazí, ktorý rozdelí svojim. Tak urobíme fond cestovného ruchu, budeme mať vyššie výdavky, však potom to skasneme na daniach v rámci konsolidácie.
22. schôdza NR SR - 1.deň - A. popoludni
Dátum: 2024-10-22
Poslanec: Ledecký, Vladimír (SaS)
Druh vystúpenia: Vystúpenie v rozprave

62. Ja len chcem potvrdiť a možno troška poopraviť, že nie zamestnanci ministerstva, ale zamestnanci úradov práce, ktorí sú z regiónov, naozaj sú podhodnotení, nie je to určite krátkodobý, ale sú to desaťročia, kedy sú podhodnotení, a naozaj keď chceme, aby vykonávali svoju prácu kvalitne alebo kvalitnejšie, tak to mzdové ohodnotenie sa musí zvýšiť, lebo ja naozaj som vždy veľmi prekvapený, keď mi pracovník s niekoľkoročnou praxou s maximálnym vysokoškolským vzdelaním povie, koľko zarába, tak naozaj ja sa čudujem, že čo ho tam ešte drží. Ďakujem.
19. schôdza NR SR - 8.deň - A. dopoludnia
Dátum: 2024-09-24
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

62. Hej, ja chcem len podporiť tento návrh a naozaj si nemyslím, že keď máme nejaký problém a vyvesíme novú tabuľu, zriadime nový úrad, zriadime nové ministerstvo, že tým pádom pokladáme, že problém bude vyriešený. Skúsenosti ukazujú presný opak, takže je to až, až na zamyslenie, že či zákonom my máme určovať plán dovoleniek pre zamestnancov ako povinnosť. Ja si osobne myslím, že zamestnávateľ, ktorý má nejakú prevádzku, kde očakáva, že tí zamestnanci budú, lebo tá prevádzka je nepretržitá, ale fungujú naozaj v nejakom kolektíve na páse a podobne, že si to vie zariadiť aj bez zákona, a z mojej skúsenosti, ako zamestnávateľ ja viem, že bola to len čisto formálna záležitosť a nikdy nikto sa toho nedržal, takže podporujem všetkými desiatimi. Ďakujem.
19. schôdza NR SR - 5.deň - B. popoludní
Dátum: 2024-09-18
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

60. Ďakujem pekne. Naozaj chcem poďakovať za tento zákon, lebo od vašich kolegov lekárov, s ktorými konzultujem veci, počujem už roky to isté, že ten systém jednotný, ako sa má liečiť, tie pravidlá nie sú, takže ďakujem pekne. A pokiaľ to prejde do druhého čítania, tak potom naozaj budem osobne konzultovať veci, ktoré sú v tom zákone, keď, pán Majerský, ťa môžem dopredu poprosiť. Ďakujem pekne.
19. schôdza NR SR - 4.deň - B. popoludní
Dátum: 2024-09-17
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

79. Ďakujem pekne. Ja len krátko. Naozaj vidno, keď niekto robil v samospráve a je zorientovaný v týchto veciach, tak vidíte problémy troška inak, ako ich vidia spoza zeleného stola tí, čo píšu tieto zákony. Naozaj keď hovoríme o tom, že je potrebná reforma sociálnych služieb, tak ona je naozaj potrebná, lebo celé to fungovanie je o tom, že či sú peniaze alebo nie sú. Navyše si myslím, že jedno obdobie je, kde to vieme financovať z projektov Európskej únie, potom zase príde hluché miesto a tým pádom celé to fungovanie je nesystematické a vždy je to o tom, že či tá samospráva má peniaze alebo nemá peniaze, a pokiaľ má doplácať, tak jasné, že bude robiť všetko pre to, aby tie peniaze nemusela dať a tak celý ten, celý ten proces alebo celú tú službu kriví. Takže toto si treba naozaj uvedomiť a ja sa naozaj teším a čakám na nejaké systematické riešenie, ktoré príde s reformou sociálnych služieb. Toto berieme len ako také dočasné opatrenie, kde riešime niečo, čo rýchlo nám treba, aby sme rok ešte vydržali. (Reakcia z pléna.)
19. schôdza NR SR - 1.deň - A. popoludní
Dátum: 2024-09-10
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

109. Ďakujem veľmi pekne. Ja veľmi intenzívne som počúval príspevok, lebo ja už som bol starosta v minulom tisícročí, keď sme preberali mestá a obce túto kompetenciu od štátu. A naozaj vtedy som bol presvedčený, že keď to bude pod obcou, že, a nielen ja, ale určite väčšina primátorov a starostov, že keď to bude pod obcou, že tá kompetencia bude bližšie a sa budeme o to lepšie starať, budeme to lepšie rozvíjať. A ja osobne si pamätám, že som prebral materskú školu s lokálnym vykurovaním, v každej jednej triede bola pec, kde sa prikladalo uhlím, a dovolím si povedať, nieže všetky peniaze, ktoré sme mali pridelené na školstvo, som do toho investoval, ale investoval som práveže oveľa viacej peňazí, aby som to školstvo rozvíjal. Čiže ja počúvam a ja nemám na to celkom vyhranený názor, či je to správne, že teraz to, tie kompetencie sa prenesú naspäť pod štát, ale počúvam a určite sa chcem do tej diskusie hlbšie zapojiť, lebo naozaj ten problém nie je čierno-biely a každé jedno riešenie má aj nejaké pozitíva, aj nejaké negatíva, ale je pravda, že vyskytol sa nám tuná problém, nie vo všetkých samosprávach, ale v dosť veľkej, výrazne, alebo vo výraznom počte samospráv a treba sa nad tým zamyslieť a treba to riešiť. A ja osobne, osobne som rád, že sa niekto do toho púšťa a že to ide riešiť. Takže dúfam, že to rozhodnutie bude správne a že sa aj tuná budeme počúvať a akceptovať jednotlivé názory, lebo myslím, že je tu pár ľudí, ktorí celoživotne sa tomu problému ve... (Prerušenie vystúpenia časomerom.)
16. schôdza NR SR - 2.deň - A. dopoludnia
Dátum: 2024-07-16
Poslanec: Ledecký, Vladimír (SaS)
Druh vystúpenia: Vystúpenie s faktickou poznámkou

56. Poslankyňa Kolíková, ja plne chápem tvoje emotívne vystúpenie, ktoré si tuná mala, že urobili z teba terč. Ja si myslím, že nášmu premiérovi psychicky to zranenie poškodilo, lebo útočí viacej ako predtým. (Reakcie z pléna.) Ja si pamätám, ja si pamätám, ako bola protestná demonštrácia pred mojím domom, keď sme boli označovaní za amerických agentov. A čuduj sa svete, naraz tá zmluva je v poriadku, keď ste sa dostali k vláde. Čiže vy bičujete emócie, bičujete ich stále, a kto, kto seje vietor, žne búrku. Ešte, ešte v tejto spoločnosti, v tejto spoločnosti, ktorá je takto vybičovaná, ešte bičujete stále a nepoučíte sa ani zo sveta, že toto, toto žijeme v spoločnosti, ktorá je veľmi nebezpečná. Miesto toho, aby ste tu tlmili vášne, aby ste upokojovali spoločnosť, ohlupujete ľudí a robíte to čoraz viacej. A potom, keď sa dostanete k vláde, naraz o 180 stupňov všetko zmeníte a to, na čom tie emócie bičujete, to na čo, na čo naháňate tých ľudí, naraz meníte názor a poviete, že okej. A títo ľudia, títo ľudia si povedia okej a ideme ďalej počúvať svojho Boha. Tak ja si osobne myslím, že tento parlament by mal byť prvým príkladom toho, že tie vášne tlmíme a nie bičujeme a musím povedať, že veľmi ma to, veľmi ma to hnevá, keď, keď žena poslankyňa, ktorá nesedí v Európskom parlamente, sedí tuná, jasne vám povie, že, že vôbec žiadnu aktivitu neurobila vo vzťahu k Európskej komisii a napriek tomu tie vaše výmysly a to bičovanie emócií je tak výrazné, že človek sa pomaly bojí ísť na ulicu. Tak ďakujem veľmi pekne.
33. schôdza NR SR - 4.deň - A. dopoludnia
Dátum: 2025-03-28
Poslanec: Lackovič, Marek (PS)
Druh vystúpenia: Vystúpenie s faktickou poznámkou

40. Ďakujem veľmi pekne. Aj za príspevok, pán poslanec Viskupič. Je to presne tak, ako hovoríš, v tom návrhu na skrátené legislatívne konanie sa píše, že by dokonca mohlo dôjsť k znemožneniu plnenia základných funkcií našich obcí a miest, čo môže spôsobiť napríklad aj , citujem: „ohrozenie bezpečnosti obyvateľov obcí a vyšších územných celkov“. Čiže to sú naozaj že vážne veci spomenuté, vážne dôvody a ten širší kontext, o ktorom od začiatku hovoríme, je pri ich interpretácii veľmi dôležitý. Tak preto je potrebné dotknúť sa všetkých tých vecí, ktoré s tým bezprostredne súvisia. Ak tu dnes máme návrh na skrátené legislatívne konanie, tak ho tu máme len vďaka babráctvu tejto vlády. Proti, žiaden iný dôvod na to jednoducho nie je. A zakaždým, keď sa tu má narýchlo pomáhať samosprávam, alebo ani nie narýchlo, prakticky od októbra ’23, akokoľvek sa má pomáhať samosprávam, vždy to prinesiete takto na poslednú chvíľu v šanóne pod pazuchou, a v skrátenom legislatívnom konaní tu ideme prejednávať 150 mil. Je to, naozaj že takto sa to nesmie robiť. Takto sa to nesmie robiť. Potom nám ešte beriete slovo, keď na to upozorňujeme. Tak naozaj akože...
33. schôdza NR SR - 4.deň - A. dopoludnia
Dátum: 2025-03-28
Poslanec: Lackovič, Marek (PS)
Druh vystúpenia: Vystúpenie s faktickou poznámkou

16. Ďakujem veľmi pekne za faktické poznámky. Zareagujem skôr na pána poslanca Muňka. Ďakujem veľmi pekne ešte raz. Ak sa ale aj v dôvodovej správe odvolávate a aj teraz v tej vašej faktickej poznámke na Matoviča 2022 a tie veci, ktoré sa udiali v tom období, a ja s vami súhlasím, avšak ak je to také zlé, čo urobil, čo teda aj vy tvrdíte, že áno, veď sa na to odvolávate, že tu hrozia vďaka tomu vážne hospodárske škody, a ja s tým súhlasím, tak prečo ste ten zákon nezmenili, aby k tým škodám dôjsť nemuselo? Prečo ten daňový bonus nebol okresaný? Aby k tým škodám dôjsť nemuselo, pretože my sa potom, cyklíme sa v začarovanom kruhu. A tam je tá moja otázka, že možno bol aj priestor na to, ten parlament napríklad vo februári keby zasadal, tak si to vieme prejsť podrobnejšie, koncepčnejšie, systémovejšie. Dobre, nestalo sa. O. K. Riešime tu last minute nejakú vec na poslednú chvíľu. Nehorím, že je zlá. Čo mi prekáža a čo ma mrzí, je to, že je jediná, že je osamotená, jediná, a neviem, ako tie samosprávy ten zvyšok roka prežijú. Ďakujem.